ผมโดนสุนัขเลี้ยงในรั้วบ้านกัด เล่นๆ แต่มีรอยแดง แสบบางจุด ไปฉีดวัคชีนมาแล้วแต่ไม่ใช่วัคชีน พิษสุนัขบ้า ส่วนวัคชีนพิษสุนัขบ้า นัดให้ไป ฉีด อาทิตย์หน้า อายุสุนัขประมาณ 1-2 เดือน *ผมต้องไปฉีดวัคชีนไหมครับ*
สวัสดีค่ะ การโดนกัดจนมีรอยแดงและแสบที่ผิวหนัง ย่อมมีความเสี่ยงในการติดเชื้อพิษสุนัขบ้าได้ หากได้รับลูกสุนัขมาจากที่อื่น ไม่ได้เลี้ยงเองตั้งแต่เกิด แนะนำว่าคน ควรไปฉีดวัคซีนป้องกันพิษสุนัขบ้าค่ะแต่หากลูกสุนัขได้เลี้ยงแบบระบบปิด คือให้อยู่เฉพาะในเขตบ้านมาตั้งแต่เกิด และไม่มีสัตว์อื่นเข้ามาในบ้าน โอกาสที่ลูกสุนัขจะเป็นโรคพิษสุนัขบ้าก็ถือว่าน้อย ดังนั้นอาจใช้วิธีเฝ้าสังเกตอาการไปก่อนก็ได้ โดยหากลูกสุนัขไม่มีอาการผิดปกติภายใน 4-5 วัน ก็ให้สังเกตต่อจนครบ 14 วัน หากลูกสุนัขไม่ตาย ก็แสดงว่าลูกสุนัขไม่ได้เป็นโรคพิษสุนัขบ้า ก็ไม่จำเป็นต้องไปฉีดวัคซีนพิษสุนัขบ้าค่ะ